
	Ministru kabineta noteikumi Nr. 25 
Rīgā 2022. gada 11. janvārī (prot. Nr. 2  37. §)



[bookmark: _Hlk63329376]Grozījumi Ministru kabineta 2006. gada 16. maija noteikumos Nr. 407 "Noteikumi par dzīvnieku labturības prasībām dzīvnieku patversmēs un dzīvnieku viesnīcās, kārtību, kādā dzīvnieku nodod dzīvnieku patversmē vai dzīvnieku viesnīcā, kā arī dzīvnieku patversmju un dzīvnieku viesnīcu reģistrācijas kārtību"

Izdoti saskaņā ar
Dzīvnieku aizsardzības likuma
10. panta 7. un 12. punktu un
Veterinārmedicīnas likuma
25. panta 6. un 11. punktu

1. Izdarīt Ministru kabineta 2006. gada 16. maija noteikumos Nr. 407 "Noteikumi par dzīvnieku labturības prasībām dzīvnieku patversmēs un dzīvnieku viesnīcās, kārtību, kādā dzīvnieku nodod dzīvnieku patversmē vai dzīvnieku viesnīcā, kā arī dzīvnieku patversmju un dzīvnieku viesnīcu reģistrācijas kārtību" (Latvijas Vēstnesis, 2006, 83., 148. nr.; 2008, 179. nr.; 2010, 245. nr.; 2011, 99. nr.) šādus grozījumus:
1.1. aizstāt norādē, uz kāda likuma pamata noteikumi izdoti, skaitļus un vārdus "25. panta 11. punktu" ar skaitļiem un vārdiem "25. panta 6. un 11. punktu";
[bookmark: _Hlk63340393]1.2. papildināt 1. punktu aiz vārda "viesnīcā" ar vārdiem "mājas (istabas) dzīvnieku reģistrācijas kārtību patversmē";
[bookmark: _Hlk63341299]1.3. papildināt III nodaļas nosaukumu aiz vārda "uzņemšanai" ar vārdu "reģistrācijai";
[bookmark: _Hlk63333786][bookmark: _Hlk63341552]1.4. izteikt 23. punktu šādā redakcijā:

"23. Patversmes īpašnieks nekavējoties, bet ne vēlāk kā vienas stundas laikā pēc dzīvnieka ievietošanas patversmē pārbauda mājas (istabas) dzīvnieka identifikāciju un reģistrāciju Lauksaimniecības datu centra (turpmāk – datu centrs) mājas (istabas) dzīvnieku reģistra datubāzē (turpmāk – datubāze) un pēc tam rīkojas šādi:
[bookmark: _Hlk70587908]23.1. ja pēc mājas (istabas) dzīvnieka identifikācijas un reģistrācijas datiem ir iespējams noteikt dzīvnieka īpašnieku vai turētāju, nekavējoties paziņo dzīvnieka īpašniekam par mājas (istabas) dzīvnieka saņemšanas laiku un vietu;
[bookmark: _Hlk74225601][bookmark: _Hlk74225653]23.2. ja pēc mājas (istabas) dzīvnieka identifikācijas un reģistrācijas datiem ir iespējams noteikt dzīvnieka īpašnieku vai turētāju, bet nav iespējams ar viņu sazināties, paziņo par mājas (istabas) dzīvnieku pašvaldībai, kuras administratīvajā teritorijā tas reģistrēts un kura rīkojas saistošajos noteikumos paredzētajā kārtībā;
23.3. ja 24 stundu laikā pēc paziņošanas īpašnieks neierodas pēc mājas (istabas) dzīvnieka, praktizējošs veterinārārsts datubāzē reģistrē mājas (istabas) dzīvnieka atrašanās vietu, nemainot mājas (istabas) dzīvnieka turēšanas vietu, un norāda patversmes adresi, datumu un laiku, kad dzīvnieks ievietots patversmē;
23.4. ja pēc mājas (istabas) dzīvnieka identifikācijas un reģistrācijas datiem nav iespējams noteikt dzīvnieka īpašnieku vai turētāju, nodrošina patversmē uzņemtā mājas (istabas) dzīvnieka īpašnieka vai turētāja meklēšanu;
[bookmark: _Hlk51761867]23.5. ja suns nav identificēts un reģistrēts datubāzē, praktizējošs veterinārārsts 72 stundu laikā to apzīmē un reģistrē datubāzē, norādot patversmi kā suņa turētāju, un noformē tam mājas (istabas) dzīvnieka pasi.";

1.5. izteikt 23.1 punktu šādā redakcijā:
[bookmark: _Hlk63341784]
[bookmark: _Hlk72412910]"23.1 Patversmes īpašnieks drīkst atdot suni līdzšinējam īpašniekam, atsavināt suni citai personai vai citai dienestā reģistrētai patversmei tikai tad, ja suns ir apzīmēts ar mikroshēmu, reģistrēts datubāzē un tam ir mājas (istabas) dzīvnieka pase.";
[bookmark: _Hlk63341888]
[bookmark: _Hlk63334117][bookmark: _Hlk71882413]1.6. papildināt noteikumus ar 23.2, 23.3, 23.4 un 23.5 punktu šādā redakcijā:
[bookmark: _Hlk63341866]
[bookmark: _Hlk63341954]"23.2 Praktizējošs veterinārārsts, apzīmējot un reģistrējot suni, kā arī datubāzē reģistrējot mājas (istabas) dzīvnieka turēšanas vietas maiņu, ievēro normatīvos aktus par mājas (istabas) dzīvnieku reģistrācijas kārtību.

23.3 Praktizējošs veterinārārsts nekavējoties reģistrē datubāzē notikumu ar dzīvnieku, ja saskaņā ar šo noteikumu 23. punktu reģistrētajam sunim 14 dienu laikā ir atradies īpašnieks vai turētājs.

23.4 Ja 14 dienu laikā sunim nav atradies īpašnieks vai turētājs, piecpadsmitajā dienā pēc suņa ievietošanas patversmē kā suņa īpašnieci datubāzē reģistrē patversmi.

23.5 Persona, kurai dzīvnieks ir atdots vai atsavināts, vai dienestā reģistrēta patversme, kurai tas nodots turēšanā, nodrošina patiesas un aktuālas informācijas reģistrēšanu datubāzē."

2. Noteikumi stājas spēkā 2022. gada 1. jūlijā. 

